open-index/open-wikipedia-markdown huggingface dataset:
Tornado (kuvitteellinen hahmo)

**Tornado** on kuvitteellinen hevonen ja Zorron ratsu. Se on musta, älykäs ja nopea, jolla Zorro välttyy jäämästä kiinni öisin. Johnston McCulleyn luoma hevonen esiintyi ensimmäisen kerran vuoden 1919 taskukirjan tarinassa The Curse of Capistrano, jolloin sillä ei ollut nimeä. Teoksista riippuen Zorron hevosella on ollut useita nimiä Tornadon lisäksi, kuten Phantom, Tempest ja Toronado.

## Televisiosarjoissa
*Vuoden 1957 Zorro-televisiosarjassa Tornado on nopea ja vahva hevonen, kunnes Zorron muutettua Montereyhin hän saa uudeksi ratsuksi valkoisen hevosen nimeltä Phantom.

*Vuoden 1990 televisiosarjassa Diego päättää tarvitsevansa hevosen vapautettuaan sitä ennen isänsä ja Victoria Escalanten vankilasta. Hän lähti etsimään nopeinta hevosta yhdessä palvelijansa Felipen kanssa. He löytävät pikimustan hevosen laaksossa, joka suojeli sairaana ollutta varsaansa. Diego auttaa hoitamalla varsaa ja suostuttelee hevosta seuraamaan häntä ja Felipeä heidän Zorron luolaan. Diegon palvelija Felipe antaa hevoselle nimeksi Toronado sen vahvuuden ja nopeuden ansiosta. Sarjassa Toronado osoittaa usein olevan erittäin älykäs ja aloitekykyinen häätäessään muun muassa sotilaiden hevosia ja hakien Felipeä auttamaan loukkaantunutta Zorroa.

## Elokuvissa
**[[Zorron naamio]]ssa* ja *[[Zorron legenda]]* Diegon hevonen on nimeltään Tornado, kunnes hänet vangittiin ja menetti näin kaiken omistamansa. Päästyään vapaaksi Diego kouluttaa Alejandro Murrietasta uuden Zorron, joka löytää itselleen uuden mustan hevosen ja nimeää sen edeltäjänsä mukaan Tornadoksi. Murrietan hevonen sen sijaan käyttäytyi hankalasti, eikä aina totellut isäntäänsä. Elokuvassa Tornado kerrottiin olevan andalusianhevonen, mutta todellisuudessa se oli friisiläinen.

## Zorron tarina (2005)
Zorron alkuperä tarinassa hän saa hevosensa lapsuuden intiaaniystävältään Bernardolta palattuaan Espanjasta takaisin Kaliforniaan. Alun perin hevonen oli Bernardolle ilmestynyt toteemieläin intiaanirituaalin aikana, jonka hänen ja Diegon oli suoritettava lähestyessään aikuisikää. Bernardo päättää yhdessä vaimonsa kanssa kouluttaa hevosta ja antaa sen Diegolle, joka käyttää hevosta toimiessaan Zorrona.

## Animaatiossa
**issa* Diego nappasi itse puhdasrotusen mustan hevosen ollessaan vielä teini-ikäinen. Hän jätti hevosen intiaanierakon hoidettavaksi sillä välin, kun hän matkusti Espanjaan opiskeluja varten.

## Videopeleissä
Tornado oli mukana kesäkuussa 2022 julkaistussa animaatioon perustuvassa videopelissä **. Se esiintyy välianimaatioissa ja apurina Zorron erikoislikkeissä.

## Lähteet
Wołówin piirikunta

**Wołówin piirikunta** () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 46&nbsp;818. Piirikunta on jaettu kolmeen maalaiskuntaan, jotka ovat Brzeg Dolny, Wińsko sekä Wołów ja niissä on kylien lisäksi kaksi kaupunkia; Brzeg Dolny ja hallintokeskus Wołów.

Wołówin piirikunnalla on yhteistä rajaa Góran, Trzebnican, Środan, Legnican ja Lubinin piirikuntien kanssa.

Wołówin piirikunnan työttömyysaste oli vuoden 2018 lopussa 10,6 prosenttia. Luku on huomattavan suuri sekä Ala-Sleesian voivodikunnan että koko Puolan työttömyyslukuihin verrattuna.

Vuoden 2019 lopussa Wołówin  piirikunnassa arvioitiin olevan 46&nbsp;818 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 47&nbsp;873 ja sen ennakoidaan vuoteen 2050 mennessä pienenevän 39&nbsp;832 asukkaaseen.  Alle 18-vuotiaiden arvioitiin vuoden 2019 lopussa muodostaneen 17 prosenttia piirikunnan väestöstä, työikäisten 60,9 prosenttia ja eläkeikäisten 22,1 prosenttia väestön keski-iän ollessa 42,4 vuotta. Elävänä syntyneiden määrä oli vuonna 2019 yhteensä 402 lasta.

## Lähteet
Eemeli Salminen

**Eemeli Salminen** (7. syyskuuta 1875 Hollola – 8. maaliskuuta 1946 Hollola) oli suomalainen sanomalehtien perustaja, toimittaja ja päätoimittaja sekä tietokirjailija.

## Henkilöhistoria
Hollolan Pyhäniemessä syntyneen Eemeli Salmisen vanhemmat olivat talollinen Aadam Aataminpoika ja Lovisa Skruf. Salminen kävi kansakoulun ja Lahden kansanopiston 1893–1894 ja työskenteli puutavara- ja kauppa-alalla 1889–1907. *[[Pohjois-Suomi (1905–1909)|Pohjois-Suomen]]* aputoimittaja Salminen oli 1908 ja päätoimittaja 1909. Hän perusti *[[Rovaniemen Sanomat]]* -lehden 1909 ja työskenteli sen päätoimittajana 1910. *[[Heinolan Sanomat]]* -lehden toimittaja Salminen oli 1911–1912 ja perustamansa *[[Riihimäen Sanomat]]* -lehden päätoimittaja 1914–1919. *[[Kokkola (sanomalehti)|Kokkola-lehden]]* toimittaja ja taloudenhoitaja Salminen oli 1923–1924, mitä ennen hän työskenteli *[[Etelä-Häme (lehti)|Etelä-Hämeen]]* toimittajana ja päätoimittajana. Viimeksi Salminen oli *[[Itä-Häme (sanomalehti)|Itä-Hämeen]]* avustaja. Hän toimi sittemmin vapaana sanomalehtimiehenä kirjoitellen moniin julkaisuihin. Salminen laati muun muassa suomen-, englannin- ja saksankielisen matkaoppaan Päijänteen matkailua varten.

## Julkaisuja
* *Matkailureitti: Wesijärvi – Heinola  – Mankala  – Sitikkala*, 1912
* *Lahden osote- ja ammattikalenteri*, 1920, 1935–1936
* *Heinolan matkaopas: linja-autojen, junien ja laivojen kulkuvuorot kesällä 1933*, 1933
* *Lahden matkaopas: linja-autojen, junien ja laivojen kulkuvuorot Lahdesta kesällä 1933*, 1933
* *Matkan varrelta Lahti-Heinola-Jyväskylä*, 1934
* *Lahden opas ja kartta*, 1936
* *Piirteitä Riihimäen seudun teollisuus- ja liike-elämän kehityksestä: Hyvinkää-Riihimäki-Lahti*, 1936

## Lähteet

## Aiheesta muualla
* *Pioneerihenkeä ja puoleksi toteutuneita unelmia* (vuosina 1875–1946 elänyt riihimäkeläinen toimittaja Eemeli Salminen), 1989. Aatos Alhainen, julkaisussa *Suomen lehdistö*, 60 (1989) 4, ss. 54–55.
Aatteellinen tahtopolitiikka

**Aatteellisella tahtopolitiikalla** tarkoitetaan keskustalaisten tiukkaa kiinnipitämistä omista tavoitteista ja näkemyksistä hallituspolitiikassa eli Keskustapuolueen korkean profiilin politiikkaa 1980-luvulla. Aatteellisella tahtopolitiikalla tähdättiin nousuun Suomen suurimmaksi puolueeksi, irtautumiseen apupuolueen asemasta ja sosiaalidemokraattien täysimittaiseen haastamiseen.

Aikakautena Keskustapuolueen puheenjohtajana toimineen Paavo Väyrysen tavoiteasettelussa korkea profiili merkitsi kaikenkattavaa ideologisuutta, sen tarkoituksellista terävöittämistä ja rajankäyntiä sosiaalidemokraatteihin ja myös kokoomukseen päin.

## Lähteet
Ralph Breyer

**Ralph Theodore Breyer** (23. helmikuuta 1904 Chicago, Illinois – 8. toukokuuta 1991 Long Beach, Kalifornia) oli yhdysvaltalainen uimari ja olympiavoittaja. Hän oli pituudeltaan 180-senttimetrinen. Breyer edusti Yhdysvaltoja Pariisin kesäolympialaisissa 1924 saavuttaen kultaa 4 × 200 metrin vapaauintiviestissä. Pariisissa 1924 hän kilpaili myös 400 metrin vapaauinnissa.

## Lähteet
Wrocławin piirikunta

**Wrocławin piirikunta** () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 151&nbsp;385. Piirikunta on jaettu yhdeksään maalaiskuntaan, jotka ovat Czernica, Długołęka, Jordanów Śląski, Kąty Wrocławskie, Kobierzyce, Mietków, Siechnice, Sobótka sekä Żórawina ja niissä on kylien lisäksi kolme kaupunkia; Kąty Wrocławskie, Sobótka ja Siechnice. Hallintokeskus Wrocław muodostaa oman kaupunkipiirikuntansa.

Wrocławin piirikunnan työttömyysaste oli vuoden 2018 lopussa 1,6 prosenttia. Luku on huomattavan pieni sekä Ala-Sleesian voivodikunnan että koko Puolan työttömyyslukuihin verrattuna.

Vuoden 2019 lopussa Wrocławin piirikunnassa arvioitiin olevan 151&nbsp;385 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 119&nbsp;365 ja sen ennakoidaan vuoteen 2050 mennessä kasvavan 211&nbsp;077 asukkaaseen.  Alle 18-vuotiaiden arvioitiin vuoden 2019 lopussa muodostaneen 22,4 prosenttia piirikunnan väestöstä, työikäisten 61,5 prosenttia ja eläkeikäisten 16,1 prosenttia väestön keski-iän ollessa 38,3 vuotta. Elävänä syntyneiden määrä oli vuonna 2019 yhteensä 1&nbsp;935 lasta.

## Lähteet

## Aiheesta muualla
Pudotus (hydrologia)

**Pudotus**  tai **putouskorkeus** on potamologiassa joen, muun virtaveden uoman tai uoman tietyn osuuden, alku ja loppupään korkeusero. Virtaveden loppupää on yleensä helppo määrittää, koska se laskee yleensä mereen, järveen tai se yhtyy toiseen virtavesiuomaan. Sen alkupää on toisinaan hankala määrittää, sillä virtavesi voi olla sateiden aikana pitempi ja kuivana aikana lyhyempi. Toinen hankaluus sen alkupisteen määrittämiseksi voi johtua tulkinnasta, mikä virtaveden latvahaaroista valitaan sen pääuomaksi. Vaikka pääuoman kulku on yleensä sovittu, esiintyy joissakin tapauksissa sen tulkinnasta erimielisyyksiä. Mutta esimerkiksi järvestä järveen virtaavan joen pudotus saadaan helposti järvien vedenpintojen keskikorkeuksien erotuksena. Myös vesiputouksille ilmoitetaan pudotusarvoja. Tietoa virtaveden tai sen osuuden pudotuksesta voidaan hyödyntää arvioidessa veden kuljettamaa energiaa, veden maastoon kohdistamaa kulutusta tai mitä muita ympäristölle aiheutuvia vaikutuksia virtavedellä voi olla.

Vaikka pudotus on virtavesille helppo määrittää, se ei ilmaise mitään uomassa, sen alku- ja loppupisteen välissä, tapahtuvien ilmiöiden luonteesta. Tähän tarpeeseen hyödyllisempi suure on osuuden jyrkkyys eli kaltevuus. Kaltevuus ilmaisee veden uomassaan saaman liike-energian, josta voidaan päätellä monia virtaveden geomorfologisia ja biologisia piirteitä. Kaltevuudet voidaan koota pituusleikkaukseksi, joka on kuvaaja uoman korkeussuhteista ja josta voidaan lukea myös uoman eri kohtien kaltevuudet.

## Lähteet
Émile Souvestre

**Émile Souvestre** (15. huhtikuuta 1806 Morlaix, Bretagne, Ranska – 8. heinäkuuta 1854 Pariisi, Ranska) oli ranskalainen kirjailija, jonka äidinkieli oli bretoni.

Souvestre aloitti uransa lehtitoimittajana Brestissä mutta lähti 1836 Pariisiin, jossa hän hankki elantonsa kirjailijana ja opettajana. Souvestren onnistuneimpia teoksia ovat kuvaukset bretagnelaisesta kansaelämästä, kuten *Derniers bretons* (1835–1837) ja *Foyer breton* (1844). Kirja *Un philosophe sous les toits* ilmestyi 1851 ja sai Ranskan akatemian palkinnon. Yleisesti ottaen hänellä on teoksissaan moralisoiva ote, eivätkä ne ole kovin omaperäisiä, mutta tyyli on viehättävä. Hän kirjoitti myös esseitä, *Causeries historiques et littéraires* (1854), sekä vähäisiä näytelmiä.

Souvestren tytär oli feministi ja opettaja Marie Souvestre.

## Suomennetut teokset
* *Muistelmia uutterasta elämästä*, Helsinki: K. E. Holm 1879.
* *Kotilieden ääressä*; suom. Elli N., Oulu: Veljekset Åström 1892
Lisäksi Souvestren novelleja on kokoelmissa:
* *Novellikirja 1907: kodin kaunokirjallisuuden kuukausilehti*, Helsinki: Helsingin kustannusosakeyhtiö 1907
* *Novelleja*, Porvoo, 1908.
* *Satuprinssi. 18: tarulipas pienille pojille*, toimittanut Väinö Hämeen-Anttila, Hämeenlinna: Karisto 1940

## Lähteet

## Aiheesta muualla
Breyer

**Breyer** on muun muassa seuraavien henkilöiden sukunimi:

* Christian Breyer (s. 1977), saksalais-suomalainen fyysikko ja aurinkotalouden professori
* Gyula Breyer (1893–1921), unkarilainen shakinpelaaja
* Hiltrud Breyer (s. 1957), saksalainen poliitikko
* Patrick Breyer (s. 1977), saksalainen poliitikko ja europarlamentaarikko
* Ralph Breyer (1904–1991), yhdysvaltalainen uimari ja olympiavoittaja
* Stephen Breyer (s. 1938), yhdysvaltalainen juristi ja Yhdysvaltain korkeimman oikeuden jäsen.
Hankalampi

**Hankalampi** voi tarkoittaa ainakin seuraavia:

* Hankalampi, lampi Hirvensalmella ja Mikkelissä
* Hankalampi, lampi Iisalmessa
* Hankalampi, lampi Joensuussa
* Hankalampi, lampi Kaavissa
* Hankalampi, eteläisempi lampi Kajaanissa
* Hankalampi, pohjoisempi lampi Kajaanissa
* Hankalampi, eteläisempi lampi Kuhmossa
* Hankalampi, pohjoisempi lampi Kuhmossa
* Hankalampi, lampi Leppävirralla
* Hankalampi, lampi Lieksassa
* Hankalampi, lampi Nurmeksessa
* Hankalampi, lampi Parkanossa
* Hankalampi, lampi Petäjävedellä
* Hankalampi, lampi Pieksämäen Orkootmäessä
* Hankalampi, lampi Pieksämäen Sakonkylässä
* Hankalampi, lampi Pieksämäen Suontniemessä
* Hankalampi, lampi Rautalammilla
* Hankalampi, lampi Savonlinnassa
* Hankalampi, itäisempi lampi Sonkajärvellä
* hankalampi, läntisempi lampi Sonkajärvellä
* Hankalampi, lampi Uuraisilla
* Hankalampi, lampi Virroilla.

## Katso myös
* Hankalammi
Lähikaupan nainen

**Lähikaupan nainen** () on japanilaisen kirjailijan Sayaka Muratan kirjoittama romaani, jonka Raisa Porrasmaa on suomentanut. Suomennoksen on julkaissut Gummerus vuonna 2020. Se on ollut myyntimenestys Muratan läpimurtoteos kansainvälisille markkinoille.

Lähikaupan nainen on 36-vuotias kaupassa työskentelevä tokiolaisnainen. Työ kaupassa on hänen elämänsä keskeinen sisältö ja tarkoitus. Hänen läheisen painostavat häntä etsimään paremman työn ja aviomiehen, mistä seuraa epätoivoisia tekoja. Kirja kuvaa humoristisesti japanilaiseen naiseen kohdistuvia ristiriitaisia paineita.

Suomentaja Raisa Porrasmaa luonnehtii kirjaa mustan huumorin höystämäksi kuvaukseksi minimarketin osa-aikatyöläisestä, joka yrittää ponnistella japanilaiselle naiselle varatussa ahtaassa karsinassa, maassa, jossa väkiluku hupenee uhkaavasti ja naiset uhmaavat suvun ja perinteiden paineita. Porrasmaan mukaan Muratan tuotannon läpikäyvä teema on avioliiton järjettömyys. Japanissa järjestetyt avioliitot olivat vallalla vielä Muratan vanhempien avioituessa.

Kirjoittaja Sayaka Murata (s. 1979) aloitti itse työt *konbini*-lähimarketissa opiskeluaikana ja ehti olla marketin palveluksessa yhteensä viitisentoista vuotta, vielä kirjan ilmestyessäkin, mutta jäi sittemmin päätoimiseksi kirjailijaksi. Hän sanoo kirjastaan:

Murata kertoo saaneensa kouluaikana vaikutteita Amy Yamadan teoksista.

## Palkinnot
* Akutawaga-palkinto, 2016

## Lähteet
Barbera (täsmennyssivu)

**Barbera** voi tarkoittaa ainakin seuraavia:

* Barbera, on viinirypälelajike, josta tehdään punaviiniä 
* Hanna-Barbera, yhdysvaltalainen animaatioita tuottava yhtiö 
* Hector Barbera (s. 1986), espanjalainen ratamoottoripyöräilijä 
* Joseph Barbera (1911 – 2006), yhdysvaltalainen animaatiofilmien tekijä, sarjakuvataiteilija, tuottaja ja William Hannan yhteistyökumppani
Margretebergin kartano

**Margretebergin kartano** sijaitsee Järvenperässa Espoon keskiosassa Matalajärven ja Kehä III:n välissä. Kartanon mailla on nykyisin Marketanpuisto.

Margretebergin nimi on vaihdellut vuosisatojen saatossa. Vanhin nimi, Bölsby, oli käytössä vähintään vuoteen 1750; vuosisadan jälkipuoliskolla käytettiin myös nimiä Eriksberg ja Smeds. Nykyinen nimi otettiin käyttöön 1800-luvun alkupuoliskolla. Aikakirjojen mukaan kantatilan varhaisin omistaja oli talonpoika Mårten Nilsson 1500-luvun lopussa. Vuonna 1611 tilasta tehtiin maaratsutila ja vuonna 1631 siihen liitettiin autioitunut Jofsin tila.

Bölsby oli vakinainen ratsutila vuodesta 1682, mutta se joutui rappiolle, kunnes Johan Simonsson otti sen haltuunsa 1698. Myöhempiä omistajia oli muun muassa Törnqvistin suku ja 1936 alkaen Svenska Småbruk och Egna Hem Ab. Margretebergin talousrakennukset, tilanhoitajan asunto ja karjakon asunto ovat säilyneet kartanonmäellä.

Margretebergin melko vaatimaton aumakattoinen päärakennus sijaitsee Matalajärven itäpuolella. Sen runko on 1700-luvun jälkipuoliskolta ja se sai nykyisen empirehenkisen asunsa todennäköisesti 1800-luvun alkupuoliskolla. Päärakennuksen sisätilat nykyaikaistettiin 1961.

## Lähteet
*

### Viitteet
Brahma (kanarotu)

**Brahma** on kanarotu, joka on kotoisin Aasiasta Brahmaputra-joen varsilta. 

Kukon paino on 3–5&nbsp;kg ja kanan 3–4&nbsp;kg, joten kana kuuluu isoihin kanarotuihin.

Brahman luonne on rauhallinen, tasapainoinen ja eloisa. Tätä piirrettä on arvostettu, sillä brahmat kykenevät jakamaan pihan muiden lintujen kanssa. Rodun edustajat ovat myös hiljaisia ja kesyyntyvät helposti jopa sylikanoiksi.

Brahmat munivat 130–160 munaa ensimmäisenä munintavuotena, mutta tämän jälkeen määrä alkaa laskea. Ensimmäisenä munintavuotena munia tulee siis kahden  päivän välein. Munan paino on noin 60 g. Muninta alkaa noin 7–8 kuukauden iässä. Vaikka monet kanarodut ovat menettäneet hautomavietin, brahma on innokas hautoja ja poikasten hoitaja.

Brahmoilla on runsas höyhenpeite, minkä vuoksi rodulla on hyvä sään kestävyys. Tämän rodun edustajilla on myös pienet heltat, punavihreät tai punakeltaiset silmät ja pienet siivet suhteessa kokoon.

## Aiheesta muualla
Vesidiplomatia

**Vesidiplomatia** tai **hydrodiplomatia** tarkoittaa diplomatiaa, joka keskittyy ratkomaan veteen liittyviä konflikteja ja jännitteitä tavoitteena edistää rauhaa, vakautta ja vesivarojen yhteistä käyttöä. Veteen liittyviä konflikteja voi syntyä esimerkiksi rajallisten vesivarojen hallinnasta ja käytöstä erityisesti alueilla, jotka joutuvat jakamaan saman vesistön yhdessä. Vesidiplomatian tavoite on ennaltaehkäistä veteen liittyviä kiistoja ennen kuin ne muuttuvat suuremmiksi konflikteiksi. Euroopan unionin neuvosto ilmaisi vuonna 2018 aikovansa vahvistaa Euroopan unionin osallistumista vesidiplomatiaan edistääkseen rauhaa, turvallisuutta ja vakautta sekä tuomitakseen veden käyttämisen sotavälineenä.

Aalto-yliopiston vesitalouden professori Marko Keskisen mukaan Suomi on kansainvälisesti profiloitunut erityisesti rajavesikysymyksissä. Suomi on edistänyt rajavesien tasapuolista käyttöä eri puolilla maailmaa ja toiminut Yhdistyneiden kansakuntien rajavesisopimusten alullepanijana. Maailmalla vesidiplomatian merkitys on korostunut erityisesti Singaporessa, joka on pyrkinyt kehittymään Aasian vesiosaamisen keskukseksi. Vuonna 2012 Singaporen vesihallinnon virasto muutettiin Maailman terveysjärjestön alueelliseksi osaamiskeskukseksi, joka koordinoi moninaisia veteen liittyviä kysymyksiä.

Vesi on tärkeässä asemassa valtioiden politiikassa, koska vesivarannoilla on huomattava kauppa- ja turvallisuuspoliittinen merkitys. Esimerkiksi Kiinalle Tiibet on äärimmäisen tärkeä Himalajan jäätiköiden ja vesiresurssien vuoksi, koska alueen kautta kulkee lähes kaikkien Aasian pääjokien lähteet. Intia ja Pakistan solmivat vuonna 1960 Indusjoen vesisopimuksen, jotta valtiot voisivat hyödyntää yhdessä Indusjoen vesivaroja ja torjua konflikteja. Maiden välillä on kuitenkin toisinaan ollut kiistoja Induksen vesivarantojen hallinnasta, koska Intia on pyrkinyt parantamaan energiatilannettaan rakentamalla patoja joelle. Pakistan on tulkinnut patohankkeet yrityksenä rajoittaa sen omaa vedensaantia. Vastaavia patoihin ja vedenjakamiseen liittyviä ongelmia on esiintynyt esimerkiksi Niilillä. Etiopian pyrkimys padota Niilin yläjuoksu on saanut Egyptin uhkailemaan jopa sodalla, koska Egypti on riippuvainen Niilin vesivaroista.

## Lähteet
Lanai (yhtye)

**Lanai** on englanninkielinen vaihtoehto-folk/indie/americana -duo, jonka muodostavat oululaiset **Tanja Torvikoski** ja **Petri Kuusela**.

## Ura
Laulaja-lauluntekijä Tanja Torvikoski (s.1986) ja kitaristi-tuottaja Petri Kuusela (s. 1990) tutustuivat vuonna 2013 ollessaan mukana samassa musiikkiproduktiossa Oulussa. Lanain syntyyn johtanut musiikillinen yhteistyö käynnistyi 2015, kun pari alkoi kirjoittaa yhdessä. Duo debytoi Prachtwerk ja [ofen]Bar lauluntekijäklubeilla Berliinissä 2016 ja on sen jälkeen esiintynyt säännöllisesti. 

## Ship's Bell
Esikoisalbumi Ship's Bell kirjoitettiin ja äänitettiin vuosina 2015 - 2018 pääasiassa Posiolla sijaitsevalla mökillä.

Levyllä soittavat Torvikosken ja Kuuselan lisäksi Juuso Ahlroos, Jaakko Konttila, Katariina Kuure sekä Matias Kiiveri. Lisäksi levyllä soittaa yhdysvaltalainen, Grammy-palkittu Rob Moose (jouset). Levyn on miksannut Matias Kiiveri (Hollywood House Studios) ja sen on masteroinut kahdesti Grammy-ehdokkaana ollut Kim Rosen (Knack Mastering Studios)

Ensimmäinen single Follow The Sun julkaistiin 25.1.2019 ja toinen single Hold Onto Nothing 22.2. Esikoisalbumi Ship's Bell julkaistiin omakustanteena 1.3.2019. Follow The Sun sai ensisoittonsa Yle Radiossa, Pekka Laineen Ihmemaassa 20.1.2019. Hold Onto Nothing sai ensisoittonsa Susanna Vainiolan Popradiossa 24.2.2019. Lanai oli Yle X:n Nosteessa -artisti viikolla 5 (2019). Albumi noteerattiin kansainvälisesti muun muassa Americana UK, The Next Gig, The Music Below sekä Come Here Floyd toimesta.

## Kiertueet
Lanai on tehnyt levynjulkaisun jälkeen kaksi mittavaa Suomen-kiertuetta; Ship's Bell Tour -levynjulkaisukiertue maaliskuussa 2019 sekä Lanai Winter Tour 2020 tammi-helmikuussa 2020.

## Julkaisut

### Diskografia

### Musiikkivideot

* *Tabu Live from Koiteli Elää* (2020)
* *Twister Live from OstariFestari* (2020)

## Lähteet

## Aiheesta muualla

* Lanain viralliset kotisivut
* Lanain virallinen Facebook-sivu
* Lanain virallinen Instagram
Gerkin kartano

**Gerkin kartano** () sijaitsee Mankkaan luoteisosassa Espoossa Turunväylän ja Kehä II:n risteysalueen lounaispuolella. Se on yksi Smedsbyn kylänmäen vanhoista kantatiloista ja osa historiallista maisemakokonaisuutta.

Gerkin kartanon varhaisin nimeltä tunnettu isäntä oli Jöns Nilsson. Hänestä on maininta vuodelta 1540. Gerk oli tuolloin Espoon vähävaraisimpia tiloja ja 1648–1682 se oli lahjoitettuna Gräsan kartanolle. Suuren reduktion yhteydessä Gerk palautettiin kruunulle ja 1683 siitä tehtiin Gräsan augmentti.

Vuoden 1540 maakirjan mukaan Gerk kuului neljän talon kokonaisuuteen, joista 1500-luvun lopussa oli jäljellä Gerkin ohella Smeds ja Sten.

Gerkin nykyinen päätalo on lähes kuutiomainen, aumakattoinen ja kaksikerroksinen tiilirakennus. Sen suunnitteli rakennusmestari Bernhard Olin. Gerkin talousrakennukset ovat säilyneet melko hyvin.

## Lähteet
*

### Viitteet
Spider-Man: Miles Morales

**Marvel’s Spider-Man: Miles Morales** (kutsutaan myös lyhyemmin vain nimellä **Spider-Man: Miles Morales**) on Insomniac Gamesin kehittämä ja Sony Interactive Entertainmentin julkaisema toimintaseikkailupeli. Peli on julkaistu 12. marraskuuta  PlayStation 4 ja PlayStation 5 -konsoleille.

Nimensä mukaisesti pelissä ohjataan vuoden 2018 *[[Spider-Man (vuoden 2018 videopeli)|Spider-Man]]* -pelistä tuttua Miles Moralesia.

Tarinallisesti peli sijoittuu runsas vuosi PlayStation 4 -pelin jälkeen. Esimerkiksi *n* tavoin *Miles Morales* julkaistiin kuitenkin itsenäisenä pelinä.

*Miles Morales* -laajennuksen myötä julkaistiin paranneltu *remastered*-versio vuoden 2018 pelistä.

## Vastaanotto
Peli on saanut IGN:n arvostelussa arvosanaksi 9/10.

## Ääninäyttelijät

## Lähteet

## Aiheesta muualla
*
Mala Rajya Laxmi Shah

**Mala Rajya Laxmi Shah** (s. 23. elokuuta 1950 Kathmandu, Nepal) on intialainen poliitikko, joka on toiminut Lok Sabhan jäsenenä vuodesta 2012. Shah kuuluu syntyperältään nepalilaiseen ruhtinassukuun, mutta hän avioitui Tehri Garhwalin ruhtinaskunnan perillisen kanssa. Hän edustaa Intian kansanpuoluetta (BJP) ja on ensimmäinen Uttarakhandin osavaltiosta Lok Sabhaan äänestetty nainen.

Shah valittiin Lok Sabhaan ensimmäisen kerran vuonna 2012 Tehrin vaalipiiristä, joka vapautui edustaja Vijay Bahugunan erottua tehtävästään ja siirtyessään Uttarakhandin pääministeriksi. Bahugunan poika Saket Bahuguna yritti voittaa isältään vapautunutta paikkaa, mutta hävisi Shahille. Shah voitti hänet 25&nbsp;000 äänen erolla. Vuoden 2014 parlamenttivaaleissa Saket Bahuguna oli jälleen kongressipuolueen ehdokas Tehrin vaalipiiristä. Shah voitti Bahugunan toisen kerran 192&nbsp;000 äänen erolla. BJP voitti kaikki Uttarakhandin vaalipiirin paikat Lok Sabhaan. Seuraavissa vuoden 2019 vaaleissa kongressipuolue asetti vastaehdokkaaksi Uttarakhandin yksikkönsä päällikön Pritam Singhin, joka hävisi melkein 300&nbsp;000 äänen erolla.

Shah lukeutuu Intian rikkaimpiin poliitikkoihin. Hänen omaisuutensa arvo oli yli 180 crorea vuonna 2019. Ruhtinassuvun omistuksessa oli myös yhdeksän autoa ja useita kartano- sekä palatsirakennuksia.

## Lähteet
Jaimz Woolvett

**Jaimz Woolvett** (s. 14. huhtikuuta 1967) on kanadalainen näyttelijä. Hän on näytellyt muun muassa elokuvassa *[[Armoton]]* (*Unforgiven*) nuorta pyssysankaria Schofield Kidiä.

## Lähteet

## Aiheesta muualla
*
Liselott Lindström

**Liselott Lindström** (s. 11. huhtikuuta 1989) on suomenruotsalainen toimittaja. Hän on koulutukseltaan valtiotieteiden kandidaatti Helsingin yliopistosta ja maisteri Aarhusin ja Swansean yliopistosta. Lindström on työskennellyt vuodesta 2018 Yleisradion ja SVT:n toimittajana Nairobissa ja vuodesta 2022 Helsingissä.

Lindström on työskennellyt myös Svenska Ylellä ulkomaantoimittajana, uutisankkurina ja urheilutoimittajana sekä Ruotsin radiossa ulkomaantoimittajana. Hän kirjoittaa myös kolumneja *[[Hufvudstadsbladet]]iin* ja *[[Journalisti (lehti)|Journalistiin]]*.

Lindström palkittiin vuonna 2021 Topeliuspriset-palkinnolla eli suomenruotsalaisten toimittajien Vuoden journalisti -palkinnolla.

## Lähteet
Pehr Sparre

**Pehr (Per) Georg Sparre** (1790–1871) oli ruotsalainen kirjailija, ammatiltaan sotilas. Hän osallistui Suomen sotaan 1808–1809 ja sotaan Napoleonia vastaan 1812–1815 ja kohosi lopulta meritykistörykmentin everstiksi. Hän on julkaisut romaanit *Den siste friseglaren* (1832), *Adolf Findlig* (1835), *Sjökadetten* (1850) ja muita kaunokirjallisia teoksia.

## Lähteet
Amanda Kernell

**Amanda Kernell** (s. 9. syyskuuta 1986, Uumaja) on ruotsalais-eteläsaamelainen ohjaaja ja käsikirjoittaja.  Hänet tunnetaan parhaiten *Saamelaisveri-*elokuvasta (*Sameblod)*, joka on voittanut useita palkintoja.

## Elämä
Amanda Kernell varttui Uumajassa, missä hän jo varhaisteini-ikäisenä omistautui näyttelemiselle ja ohjaamiselle kunnallisessa Teatermagasinet-kulttuurkeskuksessa. Hänen juurensa ovat isän puolelta saamelaiskulttuurissa. Kernell on työskennellyt mm. elokuvapedagogina Västerbottenin läänissä ja näytellyt elokuvassa Maison (2007).

Vuosina 2009–2013 Kernell opiskeli Den Danske Filmskole -elokuvakoulun ohjaajalinjalla Kööpenhaminassa.

Kernell asuu tällä hetkellä Kööpenhaminassa, missä hän paitsi tekee elokuvia myös opettaa elokuvaohjausta.

## Palkintoja ja tunnustuksia
Vuoden 2016 Venetsian elokuvajuhlilla Kernell palkittiin parhaana nuorena ohjaajana *[[Saamelaisveri]]-*elokuvasta, jossa nuori tyttö kokee ristiriitoja saamelaisen alkuperänsä vuoksi.  Hän sai juhlilla myös  Europa Cinemas Label -palkinnon parhaasta eurooppalaisesta elokuvasta. Samana vuonna Tokion kansainvälisillä elokuvajuhlilla Japanissa elokuva sai tuomariston erikoispalkinnon.  

Göteborgin elokuvajuhlilla vuonna 2017 *[[Saamelaisveri]]* sai parhaan pohjoismaisen elokuvan palkinnon (Nordiska filmpriset). Samana vuonna elokuvaa ylistettiin myös elokuvajuhlilla Irakissa, Italiassa, Norjassa, Puolassa ja USA:ssa. Kernell vastaanotti vuonna 2017 Kurt Linders stipendium -apurahan Ruotsin elokuva-akatemialta.

Guldbagge-elokuvagaalassa vuonna 2018 *Saamelaisveri* voitti neljä Guldbaggea: palkinnot parhaasta käsikirjoituksesta, parhaasta naispääosasta (Lene Cecilia Sparrok) ja parhaasta leikkauksesta (Anders Skov) sekä yleisöpalkinnon parhaasta elokuvasta.

Kernell sai Dagens Nyheterin kulttuuripalkinnon vuonna 2018. Samana vuonna hän sai Ruotsin YK-liiton ihmisoikeuspalkinnon niin ikään *Saamelaisveri*-elokuvaan liittyvästä työstään.

## Filmografia
* *[[Våra Discon]]* (2007)
* *Spel* (2008)
* *[[Sommarsystern]]* (2008)
* *[[Att dela allt]]* (2009)
* *[[Det kommer aldrig att gå över]]* (2011)
* *Paradiset* (2014)
* *[[Stoerre Vaerie]]*, även *Norra Storfjället* (2015) – pilot och kortfilm som ligger till grund för filmen *Sameblod*
* *[[I Will Always Love You Kingen]]* (2016)
* *[[Sameblod]]* (2017)
**[[Charter (film)|Charter]]* (2020)

## Lähteet

## Aiheesta muualla
* Amanda Kernellin verkkosivusto
Finhova

**Finhova** on kylä Kemiönsaaren kunnassa. Kylä sijaitsee Dragsfjärdin pohjoisosassa. Maarekisterissä Finhova oli jaettu kahtia Storfinhovan ja Lillfinhovan kyliin.

Finhovan naapurikylät ovat Nordanå, Sunnanå ja Smedskulla. Finhova ulottuu Sunnanåjoelta pohjoiseen Lemnästräsketille. Valtaosa kylän alueesta on mäkistä metsämaata. Kylän asutus ja pellot sijaitsevat Finhovantien varrella kylän eteläosassa.

Finhova on jaettu historiallisella ajalla Stofinhovan ja Lillfinhovan yksinäistaloihin. Finhova autioitui isovihan aikana, mutta vuoden 1751 veroluettelosta talot mainitaan jälleen. Storfinhova jaettiin kahtia isojaossa, mutta tila yhdistyi jälleen vuonna 1919. Kantatilojen lisäksi Finhovassa on vain vähän muuta asutusta.

## Lähteet
Kääpiö-Kochin

**Kääpiö-kochin** eli oikealta nimeltä **pekin** on Kiinassa jalostettu pienikokoinen kanarotu.

Pekin kukko painaa noin 680-850g ja kana 570-740g. Kana kuuluu nimensä mukaisesti kääpiörotuihin.

Pekinh omaa runsaan höyhenpeitteen ja sulkaiset jalat. Värimuotoja on kehitetty jopa 30 (eri lähteet ovat antaneet ristiriitaista tietoa).

Pekinin munat ovat noin puolet normaalin kananmunan koosta. Munan väritys on valkea, kerma tai ruskea, riippuen kanan väristä. Pekin on erittäin innokas hautoja, ja poikkeuksellisesti kukot osallistuvat poikasten hoitoon.

Pekin on ystävällinen ja seurallinen, mutta kukot saattavat puolustaa aggressiivisesti kanojaan.

## Lähteet
* https://www.munanetti.net/viewtopic.php?t=1323
* http://siltajoensirkus.blogspot.com/p/kaapiokoch.html

### Viitteet
Jätti-Kochin

**Jättikoch**, eli puhekielessä kochinkana on Kiinassa jalostettu kanarotu.

Kochinkana painaa 4-5&nbsp;kg ja rodun kukko 5-6&nbsp;kg. Nimensä mukaisesti rotu kuuluu jättirotuihin. Rodun kasvu on hidasta: aikuiseen kokoonsa kochinkanat kasvavat vasta 1,5-vuotiaana. Rodulla ei ole kääpiömuotoa, mutta bekin-rotua kutsutaan virheellisesti kääpiö-kochiksi.

Kyseisen rodun muninta on heikkoa, ja munatkin ovat pieniä suhteessa linnun kokoon. Munat ovat vaaleanruskeita. Kanat ovat innokkaita hautojia ja huolehtivat tipuistaan hyvin.

Luonteeltaan jättikochit ovat rauhallisia ja kesyjä.

Koch-rodulle tyypillisiä piirteitä on:
* Iso koko
* Sulkaiset jalat
* Muhkea sulkapeite

## Lähteet
* http://siltajoensirkus.blogspot.com/2017/04/rotuesittely-jattikoch-vieraskyna.html
* https://www.munanetti.net/viewtopic.php?t=1367
* http://www.kilkkilanfarmi.fi/index.php?option=com_content&view=article&id=3&Itemid=102

### Viitteet
Pauliina Kainulainen

**Pauliina Kainulainen** (s. 1968 Tervo) on suomalainen teologian tohtori, evankelis-luterilaisen kirkon pappi, tutkija, tietokirjailija ja kansalaisaktivisti. Hänet tunnetaan erityisesti ekoteologina, joka käsittelee teoksissaan ihmisen, luonnon ja hengellisyyden vuorovaikutusta. Hän on perehtynyt myös ekofeminismiin.

## Elämä ja ura
Kainulainen varttui Pohjois-Savon Tervossa. Hän valmistui teologian maisteriksi vuonna 1994 ja sai pappisvihkimyksen vuonna 1995. Teologian tohtoriksi hän väitteli vuonna 2005. Hän on toiminut uransa aikana pappina, tutkijana ja tietokirjailijana. Kainulainen on myös kansalaisaktivisti, joka toimii kohtuullisen ja kestävän elämäntavan puolesta. Hän on ollut perustamassa uraanikaivosta vastustavaa Kohtuus vaarassa -kansanliikettä.

Kainulainen on ollut vihreiden ehdokkaana eduskuntavaaleissa vuonna 2007 sekä piispaehdokkaana Kuopion piispanvaalissa vuonna 2012.

Vuonna 2018 Kainulainen valittiin retriittipapiksi Enonkosken luostariin. Tehtävä on kolmivuotinen ja päättyy vuoden 2020 lopulla.

Kainulainen asuu Kontiolahdella. Hänen puolisonsa on pappi.

## Teoksia ja julkaisuja
**Maan viisaus. Ivone Gebaran ekofeministinen käsitys tietämisestä ja teologiasta.* Joensuun yliopiston teologisia julkaisuja 13. Joensuu 2005.
**Metsän teologia*, Helsinki: Kirjapaja, 2013
* Kainulainen, Pauliina & Mäkinen, Aulikki (toim.): *Näen Jumalan toisin. Kristinuskon feministisiä tulkintoja*. Helsinki: Kirjapaja 2006.
* Kainulainen, Pauliina & Pihlatie, Matti: *Suuren järven syvä hengitys—Luontosuhde ja kokonainen mieli*,  Helsinki: Kirjapaja, 2019.
* Kainulainen, Pauliina (toim.): *Pyhän kosketus luonnossa—johdatus kristilliseen ekoteologiaan*, Helsinki: Kirjapaja, 2007

## Lähteet

## Aiheesta muualla
*
Marans

**Marans** on Ranskassa kehitetty suurikokoinen kanarotu, joka on saanut nimensä kotipaikkansa Maransin kaupungin mukaan. Se on kehitetty 1800-luvun puolivälissä risteyttämällä paikallisia luonnonvaraisia kanoja Indonesiasta ja Intiasta tuotuihin tappelukukkorotuihin. Sittemmin rotua on "parannettu" sekoittamalla sitä Croad Langshan-rotuun.

Marans-rodun kanat painavat 2,5-3kg ja kukot 3,5-4kg. Maranssit ovat keskikokoisia kanoja. Ne munivat hyvin, noin 150-200 munaa vuodessa. Munan kuoren väri on tumman viininpunainen tai tummanruskea.

Maranssit ovat aktiivisia, ystävällisiä ja uteliaita. 

## Lähteet
* http://siltajoensirkus.blogspot.com/2017/07/rotuesittely-marans-osa-1.html
Vaiatu järv

**Vaiatu järv** (myös *Vaiatu paisjärv*) on Virossa Jõgevamaalla Jõgevan kunnan Vaiatun kylässä sijaitseva patojärvi. Vironkielisessä vesistönimistössä *pais* tarkoittaa patoa, jolloin *paisjärv* tarkoittaa patojärveä.

## Maantietoa
Patojärvi on 270 metriä pitkä, 90 metriä leveä, ja sen pinta-ala on 1,6 hehtaaria. Se on Vaiatun kylässä, joka sijaitsee 15 kilometriä Mustveestä länteen Jõgevan ja Mustveen välisen kantatien 36 varressa. Se on padottu pieneksi lammeksi maapadolla, jonka yli kulkee kylän tie. Järvessä on saari, joka muistuttaa ojalla katkaisua niemeä. Järven rantaviiva on 760 metriä pitkä. Järven ympäristö on peltomaiden keskellä ja järvi on asutuksen ympäröimä.

## Vesistösuhteita
Vaiatu järv kuuluu Kullavere jõen valuma-alueeseen, sillä järvi on joen läpivirtausjärvi. Järven valuma-alue johtuu vain joesta ja sen pinta-ala on 20 neliökilometriä. Kullavere jõgi laskee 19 kilometrin päässä Peipsijärven pohjoisosan länsirantaan, jossa sijaitsee Kasepää. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Liettuan terveyskasvatus- ja tautienehkäisykeskus

**Liettuan terveyskasvatus- ja tautienehkäisykeskus** (, lyhennys **SMLPC**; ) on Liettuan pääkaupungissa Vilnassa toimiva, terveyskasvatukseen ja muun muassa tautien, tapaturmien ja onnettomuuksien torjuntaan sekä elintarviketurvallisuuteen keskittynyt valtion virasto. SMLPC on eräs useista Liettuan terveysministeriön alaista kansanterveyden parissa toimivista organisaatioista.

## Katso myös
*Euroopan tautienehkäisy- ja -valvontakeskus (ECDC)
*Viron terveysvirasto
*Latvian tautienehkäisy- ja -valvontakeskus (SPKC)
*Puolan kansanterveyslaitos (NIZP-PZH)
*Valko-Venäjän epidemiologian ja mikrobiologian tutkimuslaitos (RRPCEM)
*Venäjän federaation kuluttajansuoja- ja hyvinvointivirasto (Rospotrebnadzor)

## Lähteet

## Aiheesta muualla
* Sveikatos mokymo ir ligų prevencijos centras (SMLPC:n kotisivut)   (smlpc.lt)
* Koronaviruso (COVID-19) Lietuvoje statistika (Liettuan Covid-19-tilannekuva)  (arcgis.com)
Xilinx

**Xilinx** oli yhdysvaltalainen puolijohdeteollisuuden yritys San Josessa Kaliforniassa. Yritys kehittää puolijohdetuotteita ja suunnitteluohjelmistoja.

Yrityksen perustivat Ross Freeman, Bernard Vonderschmitt ja James V. Barnett helmikuussa 1984.

Yritys oli suurimpia "tehtaattomia" () puolijohdevalmistajia.

Yrityksen tuotteisiin kuuluvat muun muassa MicroBlaze ohjelmallinen mikroprosessori.

AMD ilmoitti lokakuussa 2020 yhtiön ostamisesta 35 miljardin dollarin arvoisella kaupalla, joka suoritetaan kokonaan osakkeiden vaihdolla. Kauppa valmistui helmikuussa 2022 ja AMD:n osakkeiden nousun johdosta kaupan arvoksi tuli 50 miljardia dollaria. Kesäkuussa 2023 Xilinxin tuotteet siirtyivät AMD-brändin alle.

## Lähteet
André Six

**André Jules Henri Six** (15. heinäkuuta 1879 Lambersart, Nord – 1. huhtikuuta 1915 Chelles, Seine-et-Marne) oli ranskalainen uimari ja olympiamitalisti. Hän edusti Ranskaa Pariisin kesäolympialaisissa 1900 saavuttaen hopeaa sukellusuinnissa.

Six kuoli ensimmäisessä maailmansodassa 1. huhtikuuta 1915 ollessaan 35 vuoden ikäinen.

## Lähteet
Charles Devendeville

**Charles Devendeville** (8. maaliskuuta 1882 Lesquin, Nord – 19. syyskuuta 1914 Reims, Marne) oli ranskalainen uimari, vesipalloilija ja olympiavoittaja. Hän edusti Ranskaa Pariisin kesäolympialaisissa 1900 saavuttaen kultaa sukellusuinnissa. Samoissa olympialaisissa Devendeville kuului myös Ranskan Tritons Lillois -joukkueeseen vesipalloturnauksessa.

Devendeville kuoli ensimmäisessä maailmansodassa 19. syyskuuta 1914 ollessaan 32 vuoden ikäinen.

## Lähteet
Maailmankisat 1971

**Seitsemännet [[Maailmankisat]]** järjestettiin vuonna 1971 Helsingissä 30. kesäkuuta–1. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Kisat olivat monelle urheilijalle samalla kokeilu tulevalla EM-kisa-areenalla, jossa EM-kisat järjestettiin puolitoista kuukautta myöhemmin. 

## Naiset

Kisojen parhaalle urheilijalle jaettava Timo Sarpanevan suunnitteleman kiertopalkinnon sai 400 metrin aitajuoksija **Ralph Mann**, joka teki lajissa maailman vuoden kärkituloksen. Hän sai itselleen palkinnosta 30 cm:n suuruisen pienoisveistoksen näköiskappaleen.

## Lähteet
*
*

## Viitteet
Hankalammi

**Hankalammi** voi tarkoittaa ainakin seuraavia:

* Hankalammi, lampi Iitissä
* Hankalammi, lampi Jämsässä
* Iso Hankalammi, lampi Kuhmoisissa
* Vähä Hankalammi, lampi Kuhmoisissa.

## Katso myös
* Hankalampi
Voore paisjärv

**Voore paisjärv** on Virossa Jõgevamaalla Mustveen kunnan Vooren kylässä sijaitseva patojärvi. Se on muodostettu patoamalla Kullavere jõgeen kaksi peräkkäistä patojärveä, joista alempi on nimeltään Voore ökopaisjärv. Virolaisessa vesistönimistössä *paisjärv* tarkoittaa patojärveä.

## Maantietoa
Järvi on 170 metriä pitkä, 65 metriä leveä, ja sen pinta-ala on 0,8 hehtaaria. Sen pato tyypiltään maapato, jonka vesi ylittää valumalla kivikon läpi. Maapadon alapuolelta kulkee kapea kävelysilta, josta veden kuohua voi seurata. Järven ympäristö on peltomaiden keskelle rakennettu kylä. Järven eteläpuolella sijaitsee asuintaloja ja pohjoispuolella on Vooren kauppakeskus parkkipaikoineen. Asutusalueen ympäröi täällä nurmikkopuistot. Rantaviivan pituus on yli 400 metriä. Järven länsipään ylittää kylätien silta.

## Vesistösuhteita
Voore paisjärv kuuluu Kullavere jõen valuma-alueeseen, jolla se on joen läpivirtausjärvi. Järvi vaikuttaa olevan lähinnä joen kapea suvanto, vaikka sen vedenpintaa onkin nostettu. Siihen ei tule muita uomia kuin joki. Tällä kohtaa joen, ja samalla järven, valuma-alueen pinta-ala on 119 neliökilometriä. Joen läpivirtaamat vaihtelevat suuresti kuivan kesän 0,045 kuutiometristä sekunnissa (m³/s) kevättulvan 39 kuutiometriin sekunnissa. Kullavere jõgi laskee Peipsijärven pohjoisosan länsirantaan, joka sijaitsee noin 15 kilometrin päässä. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Włodzimierz Spasowicz

**Włodzimierz Spasowicz** (16. tammikuuta 1829 Retšytsa, Minskin kuvernementti, Venäjä – 27. lokakuuta 1906 Varsova) oli puolalais-venäläinen kirjailija ja venäläinen juristi. Hän sai puolalaisen kasvatuksen ja venäläisen kouluopetuksen. 

## Elämä ja ura
Spasowicz oli 1857–1861 rikosoikeuden professorina Pietarin yliopistossa mutta erosi vastalauseena opiskelijoiden mielenosoitusten tukahduttamiselle. Sen jälkeen hän oli vuoteen 1864 oikeustieteellisessä opistossa ja ryhtyi sitten yksityiseksi asianajajaksi. Hän oli edelleen yhteydessä radikaaleihin ryhmiin ja toimi niiden jäsenten asianajajana.

Spasowicz on julkaissut venäjäksi muun muassa aikanaan paljon käytetyn rikosoikeuden oppikirjan (1863), mutta varsinaisesti tunnetuksi hän tuli puolustusasianajajana oikeudessa. Hän toimi syytettyjen puolustajana useissa poliittisissa ja suurissa rikos- ja siviilijutuissa, joissa oli selviteltävä syvälle käyviä syitä tai psyykkisiä ongelmia ja keskeisiä oikeusperiaatteita.

Spasowicz edusti syntyperältään kahta kansallisuutta ja piti siksi elämäntehtävänään Puolan ja Venäjän suhteiden selvittämisen. Hän oli jo varhain yhteydessä venäläisen liberalismin johtomiehiin, varsinkin Konstantin Kaveliniin, ja tämän vaikutuksesta hän koetti saada puolalaiset ymmärtämään, että heidän olisi pyrittävä yhteisymmärryksessä venäläisten kanssa kulttuuriseen ja kielelliseen autonomiaan ja unohdettava ajatukset valtiollisesta itsenäisyydessä. Puolan historialliset ilmiöt hän esitti tästä näkökulmasta. 

Spasowicz oli paitsi lakimies, puolustusasianajaja ja kirjoittaja, myös historian ja kirjallisuuden tutkija sekä kriitikko. Hänen historiallisista kirjoituksistaan mielenkiintoinen on esitys markiisi Aleksander Wielopolskista (venäjäksi 1882), ja kirjallisuuden tutkijana hän julkaisi venäjäksi muun muassa laajan ja ansiokkaan esityksen Puolan kirjallisuudesta Aleksandr Pypinin *Slaavilaisten kansojen kirjallisuuden historiassa* (1. p. 1865, 2. laaj. p. 1881).

Spasowicz oli *Vestnik Evropyn* (Вестник Европы) toimittaja ja perusti vuonna 1876 Varsovassa ilmestyneen puolankielisen aikakauskirjan *Ateneumin*. Hän perusti 1883 Pietarissa Erazm Piltzin kanssa puolalaisille suunnatun viikkolehden nimeltä *Kraj*, joka ilmestyi 1882–1909, vuodesta 1907 päivälehtenä. Kirjallisuuden tutkijana hän on käsitellyt lähinnä puolalaista mutta myös venäläistä ja länsieurooppalaista kirjallisuutta. Kriitikkona hän on kiinnostava siinä mielessä, että vaikka hänen esityksensä ja käsittelytapansa on kuivakkaa ja hän suhtautuu impulsiiviseen toimintaan kielteisesti, hän kuitenkin pyrkii pysyttelemään suurten intohimojen ja monimutkaisten, ongelmallisten psyykkisten ilmiöiden äärellä.

Spasowiczin yhdeksänosainen kootut venäjänkieliset teokset (9 os.) ilmestyi 1889–1898, puolankielisenä (8 os.) 1892–1903. 

## Lähteet

## Aiheesta muualla
Yleisurheilu kesäuniversiadeissa 1970

**Vuoden [[Kesäuniversiadit 1970|1970 kesäuniversiadeissa]] yleisurheilussa** järjestettiin 33 kilpailutapahtumaa, miehille 21 ja naisille 12. Kisapaikkana oli Stadio Comunale Torinossa, joka nykyään tunnetaan Torinon olympiastadionina. Kisapäivät olivat 2.–6. syyskuuta.

## Mitalistit
### Miehet

### Naiset

## Mitalitaulukko

## Lähteet
*World Student Games (Universiade - Men)  - GBR Athletics
*World Student Games (Universiade - Women)  - GBR Athletics
Juhani Hintikka

**Kari Juhani Hintikka** (s. 1966) on suomalainen yritysjohtaja. Hintikka nimitettiin F-Securen toimitusjohtajaksi lokakuussa 2020. Hän toimi WithSecuren toimitusjohtajana vuosina 2022–2024. Hintikka työskenteli vuodesta 2011 Comptelin toimitusjohtajana. Helmikuussa 2018 hän ei enää ollut Nokian palveluksessa, kun häntä epäiltiin sisäpiiritiedon väärinkäytöstä syksyn 2014 osakekaupoissa.

## Rikostuomio
Rikostuomio keväällä 2024 sisäpiiritiedon väärinkäytöstä johti hänen eroamiseensa WithSecuren toimitusjohtajan tehtävästä.

## Lähteet
Voore ökopaisjärv

**Voore ökopaisjärv** (myös *Leedimäe järv* ) on Virossa Jõgevamaalla Mustveen kunnan Vooren ja Vassevere kylissä sijaitseva patojärvi. Se on muodostettu patoamalla Kullavere jõgeen kaksi peräkkäistä patojärveä, joista ylempi on nimeltään Voore paisjärv. Virolaisessa vesistönimistössä *paisjärv* tarkoittaa patojärveä.

## Maantietoa
Järvi on 1&nbsp;200 metriä pitkä, 180 metriä leveä, ja sen pinta-ala on 11,2 hehtaaria, johon sisältyy saaren ala. Saari on 190 metriä pitkä, 60 metriä leveä ja se on pinta-alaltaan 0,7 hehtaaria. Vesialueen pohjoisosassa on pitkä niemi, joka jää vanhan joenuoman ja lahdenpoukaman väliin. Järvi on muodostettu rakentamalla uoman saareen maapato, jonka yli vesi valuu kivikkoista koskea myöten alas. Patojärven länsipuolella sijaitsee Vooren kylän taajama-alue ja muualla järvi on peltomaiden ympäröimänä. Sen rannat ovat nurmikkopuistoa ja sen rantaan ulottuu vain parin asunnon pihamaat. Itärantaan tulee kylätieltä tie, jossa on parkkialue. Järven uimaranta ja sen laituri sijaitsee vanhan uoman haarassa järven pohjoispäässä.

## Vesistösuhteita
Voore ökopaisjärv kuuluu Kullavere jõen valuma-alueeseen, sillä se on joen läpivirtausjärvi. Järvi alkaa heti siitä, mihin edellinen patoallas loppuu. Järvillä on selvästi eri vedenpinnan korkeudet ja tälle järvelle vedenpinnan korkeus sijaitsee säännöstelyrajojen 50,70–51,45 metriä mpy. välissä. Siihen tulee yksi lyhyt kuivatusoja pohjoisesta, jonka vuoksi tämänkin kohdan valuma-alue on yli 120 neliökilometriä. Kullavere jõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Ząbkowicen piirikunta

**Ząbkowicen piirikunta** () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 64&nbsp;802. Piirikunta on jaettu seitsemään maalaiskuntaan, jotka ovat Bardo, Ciepłowody, Kamieniec Ząbkowicki, Stoszowice, Ząbkowice Śląskie, Ziębice sekä Złoty Stok ja niissä on kylien lisäksi neljä kaupunkia; Bardo, hallintokeskus Ząbkowice Śląskie, Ziębice sekä Złoty Stok.

Ząbkowicen piirikunnan työttömyysaste oli vuoden 2018 lopussa 9,3 prosenttia. Luku on huomattavan suuri sekä Ala-Sleesian voivodikunnan että koko Puolan työttömyyslukuihin verrattuna.

Vuoden 2019 lopussa Ząbkowicen piirikunnassa arvioitiin olevan 64&nbsp;802 asukasta, joista 51,3 prosenttia naispuolisia ja 48,7 prosenttia miespuolisia. Puolan väestönlaskennassa 2011 väkiluvun laskettiin olevan 68&nbsp;993 ja sen ennakoidaan vuoteen 2050 mennessä pienenevän 48&nbsp;760 asukkaaseen.  Alle 18-vuotiaiden arvioitiin vuoden 2019 lopussa muodostaneen 15,7 prosenttia piirikunnan väestöstä, työikäisten 60,7 prosenttia ja eläkeikäisten 23,6 prosenttia väestön keski-iän ollessa 43,4 vuotta. Elävänä syntyneiden määrä oli vuonna 2019 yhteensä 471 lasta.

## Lähteet
Bonitasaura

**Bonitasaura** on sukupuuttoon kuollut titanosaureihin kuuluva sauropodisuku. Ainoa kuvattu laji on *Bonitasaura salgadoi*. Eläimen jäänteet on löydetty keskisestä Argentiinasta. Se eli myöhäisliitukauden Santonum-vaiheella.

*Bonitasaura* tarkoittaa löytöpaikan mukaisesti ”La Bonita -mäen naarasliskoa”, kun taas *salgadoi* on kunnianosoitus Lenardo Salgadoa, argentiinalaista sauropodiasiantuntijaa, kohtaan.

## Piirteet

*Bonitasaura* oli kohtuullisen pitkäkaulainen, arviolta kymmenen metriä pitkä ja viisi tonnia painava sauropodi. Sen merkillisin piirre oli sen kallo. Kuonon etuosa oli leveä ja nelikulmainen, mikä oli sopeuma aluskasvillisuuden syöntiin. Hampaat olivat kynänmuotoiset, ja niitä oli vain leukojen etuosassa. Heti alahampaiden takana sijaitsi luinen terä, jota eläin käytti kasviravinnon leikkaamiseen.

## Elintavat
*Bonitasauran* leveä, neliömäinen kuono oli hyvin samankaltainen kuin joillakin Diplodocoidea-yläheimoon ja Rebbachisauridae-heimoon kuuluvilla lajeilla, sillä ne olivat sopeutuneet samanlaiseen aluskasvillisuuden syöntiin. Kyseinen kallon muoto tiedetään olleen ainakin *[[Nigersaurus|Nigersauruksella]]*, mutta se on voinut olla myös osalla muista Rebbachisauridae-heimon lajeista. Kun Diplodocoidea-lajit kuolivat sukupuuttoon, kehittyivät ilmeisesti titanosaurit täyttämään kaikki vapautuneet ekologiset lokerot.

*Bonitasauran* pääasiallista ravintoa oli luultavasti matalalla kasvava aluskasvillisuus, mutta se saattoi myös nousta takajaloilleen ylettyäkseen korkeammalla kasvavaan ravintoon. Leukojen etuosassa sijaitsevien hampaiden lisäksi se käytti hampaiden takana sijaitsevaa luista terää ravinnon pilkkomiseen.

## Lähteet
Something in My House

**Something in My House** on englantilaisen yhtyeen Dead or Aliven kappale vuodelta 1987 ja yhtyeen kolmannen studioalbumin Mad, Bad and Dangerous to Know toinen single.

Kappale oli suuri menestys Japanissa. Kappale pysyi Japanin myyntilistalla sijalla 1 yhdeksän viikkoa. Yhtyeen alkuperämaassa, Isossa-Britanniassa kappale sijoittui myyntilistalla sijalle 12. Suomessakin kappale sijoittui sijalle 12.
## Lähteet
* https://dead-or-alive-band.fandom.com/wiki/Something_in_My_House
* http://suomenlistalevyt.blogspot.com/2015/08/de-dia.html
Come Home (With Me Baby)

**Come Home (With Me Baby)** on englantilaisen yhtyeen Dead or Aliven kappale vuodelta 1988 ja yhtyeen neljännen studioalbumin Nude toinen single.

Kappale oli suuri menestys Japanissa, jossa se sijoittui myyntilistalla sijalle 1. Yhtyeen alkuperämaassa, Isossa-Britanniassa kappale sijoittui sijalle 62. Suomessa kappale sijoittui sijalle 14.
## Lähteet
* https://dead-or-alive-band.fandom.com/wiki/Come_Home_(With_Me_Baby)
* http://suomenlistalevyt.blogspot.com/2015/08/de-dia.html